آمریکانین گونئی کارولینا ایالتین‌ده‌کی چارلستون شهرینده بیر رستوراندا گرچکلشن سلاح‌لی سالدیریدا بیر نفر یارالاندی، بعضی شخص‌لر گیروو آلیندی‌​.
چارلستون بلدیه باشقانی جان تکلنبورگ، ژورنالیست‌لره ائتدیگی آچیقلامادا، سالدیرقانین رستوران ایشچی‌سی اولدوغو، ایش یئرینده یاشادیغی پروبلئم‌لر سببیله بو سالدیرینی حیاتا گئچیردیگینی دوشوندوک‌لرینی سؤیله‌دی.
سالدیرقانین رستورانا گیردیک‌دن سونرا بیر نفری یارالادیغینی بیلدیرن تکلنبورگ، بعضی شخص‌لرین ده سالدیرقان طرفین‌دن گیروو آلیندیغینی، اوزمان قروپ‌لارین گیروو‌لاری قورتارماق اوچون مذاکیره ائتدیگینی ایفاده ائتدی.
بو آرادا یارا‌لی شخصین رستورانین شئفی اولدوغو ایفاده ائدیلدی آنجاق ساغلیق وضعیتینه باغلی معلومات وئریلمه‌دی.
سالدیریدا نئچه نفرین گیروو آلیندیغینا دایر ده هر هانسی بیر معلومات پایلاشیلمادی.
چارلستون شهرینده سلاح‌لی سالدیرقانین بیر رستوراندا آتیش ائتدیگی و ایچری‌دکی‌لری گیروو آلدیغی خبری اوزرینه پلیس بعضی کوچه‌لری باغلایا‌راق عملیات باشلاتمیشدی.
